cyanic-selkie/wikianc huggingface dataset:
Violent Religion
Allmusic-skribenten Ned Raggett skreiv: «Sjølv om det er litt usamanhengande samanlikna med seinare album, syner Religion at forsongaren/frontmannen Tyson Meade og The Kittens framleis får ein god start rundt omkring. Dei omfamnar trashy punk-glam, fantastisk ustemt med det byrjande grunge-imperiet på byrjinga av nittitalet, og bidrog til å skilja gruppa frå starten. Meade si karismatiske, herlege høgregistersong og tekstar om kinky sex, død, galskap og faktisk religion ropte på samanlikningar med Ziggy Stardust.»
Songen «She's Gone Mad» vart spelt av The Flaming Lips.
Cape Wallace
Cape Wallace er eit nes heilt nordvest av Low Island i Sør-Shetlandsøyane. Sjølv om opphavet til namnet er ukjend har det vore på kart i over hundre år.
Vråliosen
Vråliosen er ei lita bygd i Kviteseid kommune i Telemark. Bygda ligg langs Fv38, ved den nordre breiddi av Vråvatn/Nisser. Frå Vråliosen er det omtrent like langt til kvart sentrum, det vera seg Fyresdal, Dalen i Tokke eller Vrådal i Kviteseid. Bygda er del av eit interkommunalt større bygdelag saman med nabobygdene Hauggrend i Fyresdal, Krossli, Austheii og Bandaksli i Tokke og Skredosen i Kviteseid. Grunna kommunegrenser dregne opp frå gamalt av ligg desse bygdelaga i ulike kommunar, sjølv om dei til dagleg reknar kvarandre som sambygdingar. Grunna avstanden til sentrum i Kviteseid går dei fleste skulebarn på skole anten i Fyresdal eller på Dalen.
Fuzzy-logikk
Fuzzylogikk inneber at ein baserer avgjerder på 'godt nok' eller 'nær nok' vurderingar. Det finst mange former for fuzzylogikk og mange ulike algoritmar for å berekne nærleik.
Tjukkhornsau
Tjukkhornsau (Ovis canadensis) er ei storvaksen villsauart som lever i Nord-Amerika. Arten er kjenneteikna av svært tjukke horn hjå hannen. Desse er slirehorn som veks opp frå fremre del av skallen i ein nedgåande, framovervend skru langs sidene av hovudet. Horna kan vega opptil 14 kg, medan sauene sjølv kan bli opptil 140 kg.
Tjukkhornsauen kom til Nord-Amerika frå Asia over landbrua som ein gong gjekk over Beringsundet mellom Alaska og Sibir. Ein gong fanst det fleire millionar sauar i Nord-Amerika, og dyra var ein del av urfolksmytologien. Etter at europearar kom til verdsdelen blei talet på dyr kraftig redusert gjennom innførte sjukdommar og overbeskatting, og i 1900 var det berre nokre tusentals dyr att.
Nylege genetiske testar tyder på at tjukkhornsau har tre distinkte underartar. Ein av desse er truga; O. c. sierrae frå Sierra Nevada. Tjukkhornsauen er verdas største sau, og ein av underartane kan i nokre høve bli over 200 kg.
Utvikling
På sitt største var talet på dyr i Nord-Amerika fleire millionar. Som amerikansk bison (Bison bison) var arten nær ved å døy ut grunna den europeiske koloniseringa av Nord-Amerika. Sjukdommar innførte i lag med tamsau som tjukkhornsauen ikkje var motstandsdyktig mot og uregulert jakt bidrog begge til ein kraftig tilbakegang.
Kring 1900 var det berre nokre få tusen individ att. Dyra overlevde takka vera innsats frå den dåverande amerikanske presidenten, Theodore Roosevelt. Nokre underartar døydde likevel ut, som O. c. auduboni i Black Hills. Utover på 1930-talet skaut vernearbeidet fart, og talet på dyr auka att. I dag finst det nær 70 000 individ, og arten er rekna livskraftig, sjølv om ein av underartane i Sierra Nevada er rekna som sterkt truga av utrydding.
Mount Garan
Mount Garan er eit fjell med ei gruppe små toppar, som ligg 9 nautiske mil sørvest for Mount Strathcona nær toppen av Denmanbreen i Antarktis. Det vart kartlagd frå flyfoto tekne under U.S. Navy Operasjon Highjump, 1946–47, og vart namngjeven av Advisory Committee on Antarctic Names etter E.M. Garan, ein flyfotograf på flyturane under Operasjon Highjump over området.
Tjukkhornsau
Skildring
Tjukkhornsauen høyrer til slirehornsdyra, det vil seia at han har horn som ikkje blir felt årleg. Han har fått namn etter dei store tjukke horna til verane. Horna veks opp på fremre del av skalletaket og skrur nedover og framover langs sidene av hovudet. Godt vaksne verar kan ha horn med meir enn full skru, men for utviklinga speler også genetikken inn. Ikkje alle godt vaksne verar får horn med full skru. Hoene har også horn, men desse er mykje mindre og skrur ikke, medan dei har ein viss boge.
Arten varierer i farge frå lys brun og gråbrun, til mørk sjokoladebrun. Mulen, buken og baken er kvit. Tjukkhornsauen viser betydeleg kjønnsdimorfisme, der hannen kan bli dobbelt så stor som hoa. Hannane veg typisk kring 58–143 kg og blir cirka 91–104 cm i skulderhøgd. Kroppslengda utgjer normalt 180–200 cm. Einskilde individ kan bli større enn dette. Hornet til hannen i seg sjølv kan vega opp mot 14 kg eller meir, altså meir enn resten av beina i kroppen til saman. Hoene veg typisk kring 34–85 kg og blir cirka 76–91 cm i skulderhøgd. Kroppslengda utgjer normalt 140–170 cm.
Barwanah
Barwanah (arabisk بروانة) er ein by i Al-Anbar guvernement i Irak. Byen vart erobra av IS i desember 2013 og atterobra av styrkar knytte til dei irakiske styresmaktene i september 2014.
Tjukkhornsau
Utbreiing
Tjukkhornsauen finst berre i Nord-Amerika og lever i dag Rocky Mountains, frå sørlege Canada til Colorado i USA. Ein underart (O. c. nelsoni) lever dessutan i ørkenlandskapet i Nevada og California til Vest-Texas og sørover inn i Mexico.
Tjukkhornsauen er eit utprega fjelldyr som trivst på alpine grassletter og i grasrike og steinete fjellskråningar omgjevne av klipper og fjell. Han føretrekk område der det årlege snøfallet ikkje er høgare enn 150 cm. Ørkentypen trives imidlertid i et betydelig tørrere klima enn de to andre typene.
Fyresdalen
Fyresdalen er dalføret nord i Fyresdal kommune som gjev namnet sitt til kommunen. I daglegtale vert det aktuelle dalføret òg omtala som Veumdalen, grunna plasseringa mellom bygdene Hauggrend og Veum/Øyane.
Tjukkhornsau
Åtferd
Tjukkhornsau lever vanlegvis i små flokkar med 5–15 søyer, lamma deira, åringar og 2-åringar. Verane dannar mindre grupper, som regel med 2–5 individ. Om vinteren dannar søyene større grupper, som kan omfatta opp mot 100 individ.
Om hausten konkurrerer verane om retten til å para seg. Dette skjer gjennom regulære kampar, der verane smell horna mot kvarandre i farta på opp mot 30 km/t. Smellet etter samanstøytet er høyrleg på lang avstand. Kampane kan vara i opp mot 24 timar. Vinnaren er som oftast den største og kraftigaste veren i området. Konkurransedyktige verar er typisk 8 år eller meir, men verane konkurrerer gjerne frå 4-årsalderen.
Paringa føregår i november og desember. Hoa går drektig i 5–6 månader og føder normalt eitt lam. Lamma har lys, mjuk ull når dei blir fødde og har byrjande horndanning. I løpet av eit døgn kan lammet følgja mora over alt i terrenget. Det blir hjå mora i minst eitt år, av og til to år.
Tjukkhornsau i kulturen
Tjukkhornsau var viktig for urfolk i dei vestlege nordamerikanske fjella (Rocky Mountains, Sierra Nevada, Black Hills og andre). Tjukkhornsau er eit av dei mest utbreidde motiva på helleristingar i dei vestlege statane av USA. Også tidlege europeiske nybyggjarar såg sauene som eit symbol på det barske livet i Vesten.
I dag er Rocky Mountain-tjukkhornsau provinspattedyret til Alberta i Canada, og delstatsdyret til Colorado. Han inngår i symbolet til Colorado-avsnittet av den amerikanske statsetaten Parks and Wildlife.
Trigwell Island
Trigwell Island er ei øy i Prydzbukta, som ligg like vest for Flutter Island og 1 nautisk mil (1,9 km) vest for Breidneset i Vestfold Hills. Ho vart først kartlagd frå flyfoto teken av Lars Christensen-ekspedisjonen, 1936-37. Ho vart kartlagd på ny av ANARE (Australian National Antarctic Research Expeditions) (1957–58) og kalla opp etter E.A. Trigwell, radiomann på Davis Station i 1958.
Bournemouth
Bournemouth er ein kystby i Dorset, på sørkysten av England, ved Poole Bay. Han høyrde til Hampshire inntil 1974. Den gamle grensa mellom Hampshire og Dorset markerer no grensa mellom Poole og Bournemouth. 1. april 1997 vart byen ei sameint styresmakt.
Bournemouth er eit av dei mest populære turistmåla på sørkysten av England. Han har ei fin, lang sandstrand, gode overnattings- og underhaldningstilbod, mildt klima og kort veg til Jurassic Coast, landsbygda i Dorset og Hampshire, og dessutan Devon. Denne delen av kystlinja har det varmaste og tørraste klimaet i England, og flest solskinsdagar.
Byen har vakse raskt. I 1880 hadde den 17 000 innbyggjarar, i 1900 60 000 og innan 1990 150 000. Han utgjer òg ein del av eit større urbant område som omfattar Poole og Christchurch.
Wolfsberg
Wolfsberg (slovensk Volšperk) er ein by og ein kommune i forbundslandet Kärnten i Austerrike. Byen, som er forvaltningsete i distriktet med same namn, ligg 463 meter over havet i Lavant-dalen og har 25 000 ibuarar. Med eit flatemål på 278,6 km² er kommunen den fjerde mest vidstrekte i Austerrike.
Bournemouth
Bournemouth er vertskap for mange store konferansar, spesielt i Bournemouth International Centre (BIC), som er reist på ei klippe med utsikt over byen, stranda og sjøen.
I området rundt byen, særleg mellom Bournemouth og Poole, er det mange små dalar grave ut av gamle elveleie, som gjev eit attraktivt turlandskap. Inne i byen ligg Bournemouth Central Gardens, ein park som strekkjer seg fleire kilometer langs elva Bourne, gjennom sentrumet til byen og ned til sjøen.
Sir Merton Russell-Cotes, som var ein av dei fremste borgarane i viktoriansk tid, fekk etablert ein strandpromenade som no strekkjer seg heile vegen mellom Bournemouth og Poole. Den private samlinga hans av engelske måleri og asiatisk porselen er no utstilt i Russel-Cotes Museum.
Royal Bath Hotel, nede ved sjøen rett austom parken, har i mange år vore det beste hotellet i byen. Blant gjestar som har budd der finn ein Oscar Wilde, H.G. Wells, Richard Harris, sir Thomas Beecham, Shirley Bassey, Benjamin Disraeli (som budde der i tre månader fordi klimaet var gunstig medan han leid av podagra), Edvard VII, Edvard VIII, Georg VI, Wilhelmina av Sverige og Eugenie av Frankrike.
Bournemouth er kjent for å ha store delar av grøntområde for publikum. Byen har ca tre millionar furutre og ein sjettedel av byen er i dag grøntområde. Bournemouth har dermed mange offentlege hagar. Den meste kjende av desse er Compton Acres som ligg vest i byen. Her finn ein sju ulike hagar som kvar har eit eige internasjonalt tema.
Historie
Bournemouth er ein ung by. Ved byrjinga av 1800-talet eksisterte byen knapt; då den pensjonerte offiseren Lewis Tregonwell vitja staden i 1810 fann han berre ei bru over ein liten bekk og eit vertshus på staden som no er sentrumet til byen. Tregonwell kjøpte ein stor eigedom og bygde ein heim for seg sjølv og kona si; huset er no Royal Exeter Hotel.
Mot midten av 1800-talet byrja turismen å gjere seg gjeldande. Dei tilreisande var både rike turistar som ville ha klimaforandring, og sjuke som hadde vorte tilrådd frisk sjøluft. I 1860-åra vart Central Gardens bygd.
Mot slutten av 1800-talet minka straumen av sjuke som søkte lindring i den friske lufta, men samstundes auka den vanlege turismen. Dermed kom ein stadig meir intensiv byggeaktivitet, og folketalet auka kraftig.
Sagkamerat
Sagkamerat var ei innretning som skulle letta arbeidet med tømmersvans. Ei spiralfjør, med ein krok i enden, vart festa til stokken som skulle fellast eller kappas. Når sagaren drog saga mot seg vart fjøra strekt. Energien lagra i fjøra vart så nytta for å hjelpa til med å dra sagbladet framover. Sagaren måtte då nytta noko større kraft for å trekkja saga til seg, men dette var lettare enn å skuva ho frå seg.
Charles Knowles
Charles Knowles var ein britisk marineoffiser.
Tømmersvans
Tømmersvans eller berre svans er ei sag nytta for å fella og kappa tømmer. Dei fyrste svansane var avkappa stokksager, men rundt 1860 kom det fabrikklaga svansane på marknaden. Desse var valsa, og hadde tynnare sagblad enn dei heimelaga svansane, og bladet smalna av mot enden. For at bladet skulle gli lettare i sporet var det vanleg, spesielt i sevjetida, å smørja det med til dømes parafin.
Charles Knowles
Han hadde vore kaptein på forskjellige krigsskip i åtte år, då han våren 1746 vart utpeikt som guvernør i Louisbourg. Han var misnøgd med tilhøva på fortet i Louisbourg og klaga til hertugen av Newcastle. 30. november 1747 fekk han igjen kommando på havet. 8. mars 1748 kapra han fort Saint Lous de Sud i Haiti med flaggskipet sitt «Cornwall». Like etter, 12. mai 1748, vart han forfremma til kontreadmiral av raud orden.
Tømmersvans
Akkurat som stokksager kunne tømmersvansane ha fleire ulike typar tenner, men på grunn av at rivttenner var enklare å fila fekk desse stor utbreinad.
Tømmersvansen vart nytta for felling og kapping heilt til motorsagene tok over på 1950-talet.
Bornholms regionskommune
Bornholm kommune (eigentleg: Bornholms Regionskommune) er ein dansk kommune i Region Hovedstaden og ligg på øya Bornholm i Austersjøen, midt mellom Sverige og Tyskland.
Kommunen har 39,756 (2016) innbyggjarar og administrasjonsenteret ligg i byen Rønne.
Charles Knowles
12. oktober 1748 kjempa Knowles i sjøslaget ved Havana mot ein spansk skvadron. Sjølv om eitt spansk skip vart kapra og eit anna skadd, vart ikkje slaget den store sigeren som britane hadde håpa på. Knowles vart skulda for dårleg leiarskap og vart ført til England og stilt for krigsrett. Resultatet vart ein reprimande for den dårlege taktikken han hadde nytta.
I 1749 vart Knowles sendt til Jamaica, der han vart guvernør fram til 1752.
I 1757, under sjuårskrigen mot Frankrike, var Knowles nestkommanderande under admiral Edward Hawke (1705-81) i Rochefort-toktet, der britane gjekk på land ved Rochefort i Frankrike. Toktet var mislukka og Knowles fekk etter dette ikkje kommando over skip igjen. Han vart full admiral i 1758, og admiral av kvit orden i 1770. Dette året trekte Knowles seg tilbake frå marinen og aksepterte ein avtale med Katarina av Russland om føre marinen hennar i krigen mot Tyrkia. Han tente i den russiske marinen til 1774.
Ina Svenningdal
Ina Svenningdal er ein norsk skodespelar frå Oslo.
Bakgrunn og virke
Svenningdal er oppvaksen på Grorud og gjekk på Apalløkka ungdomsskole og Hartvig Nissens skule. Svenningdal er utdanna skodespelar frå Statens Teaterhøgskole, og starta å jobbe ved Det Norske Teatret våren 2020.
Svenningdal fekk allereie som fireåring si fyrste rolle, i stykket Putti Plutti Pott på scena i Oslo Spektrum.
Svenningdal er best kjend for si rolle i TV-serien Skam, der ho spelar rollefiguren Chris Berg, og rolla som Åsa i TV-seriane Linus i Svingen og Jul i Svingen.
Lauritz Sirevaag
Lauritz Bernhard Sirevaag var ein norsk bankmann og politikar frå Stavanger. Han representerte Rogaland og partiet Høgre på Stortinget frå 1969 til -77.
Sirevaag var avdelingssjef i Sandnes Dampskibs-Aktieselskab 1948-1965 og sonesjef i A/S Norske Esso i Stavanger åra 1966-69. Etter åtte år på Stortinget var han frå 1977 banksjef i Rogalandsbanken A/S, fyrst fem år på Bryne og sidan like lenge i Sandnes. Der etter var han regionbanksjef og til sist distriktsbanksjef 1991-93 i Fokus Bank A/S.
Sirevaag var aktiv i lokal- og fylkespolitikken i Sandnes og i Rogaland i fleire tiår. Han var med i formannskapet i Sandnes frå 1964 til 1971, ordførar i kommunen 1968-69. Hausten 1969 vart han vald til stortingsrepresentant for Høgre i Rogaland, attvald i 1973. Dei fire fyrste åra på Stortinget var han medlem i Sosialkomiteen, i den andre tingperioden hadde han sete i Industrikomiteen. Seinare var han i tolv år, 1987-99, medlem i fylkestinget i Rogaland, der han i perioden 1987–91 var med i fylkesutvalet.
Høgrehandsregelen
Høgrehandsregelen er forskjellige hugsereglar for pilretningane for fysiske og geometriske vektorstorleikar ved hjelp av fingrane på høgrehanda.
Eit rettvinkla koordinatsystem i rommet er sagt å vere høgreorientert eller å vere eit høgre(-hands-)system dersom dei bøygde fingrane på høgrehanda peikar i same retning som ein 90° rotasjon frå positiv x-retning til positiv y-retning, og tommelen peikar i positiv z-retning.
Ved utrekning av eit vektorprodukt
er retninga til \vec{c} gjeven ved at \vec{c} står vinkelrett på både \vec{a} og \vec{b}, og slik at om dei bøygde fingrane på høgrehanda peikar i same retning som ein rotasjon frå \vec{a} til \vec{b}, så peikar tommelen i høgrehandsregelen i \vec{c}-retning.
Positiv omløpsretning om eit område i xy-planet er den retninga fingrande på høgrehanda peikar i når dei krummar om området og tommelen peikar i positiv z-retning (oppover).
Elektrisitetslæra
I elektrisitetslæra nyttar ein høgrehandsregelen til å finne retninga til den magnetiske kraftverknaden frå ein elektrisk straum. Legg ein høgrehanda med handflata langs ein straumførande leiar, slik at fingertuppane peikar i straumretninga, og slik at leidningen vert liggande mellom handflata og ei magnetnål, vil nordpolen til nåla slå ut til den sida tommelfingeren peikar.
Ei anna formulering seier at ein skal gripe om ein straumførande leidning med høgrehanda slik at tommelfingeren peikar i straumretninga. Det magnetiske feltet går då rundt leidning i den retninga dei andre fingrane krummar seg.
Al-Karmah
Det var mange åtak mot dei amerikanske styrkane her under den amerikanske okkupasjonen av Irak på 2000-talet. I 2014 tok IS kontroll over byen. Han vart atterobra den 23. mai 2016.
Dansebandet Vagabond
Vagabond er eit norsk danseband frå Hedmark som vart skipa i 2008. Bandet består av Lars Espen Skogvold (vokal og gitar), Tommy Michaelsen (vokal og trommer), Hans Olav Trøen (bass) og Bo Thomas Bråten (keyboard.)
Vagabond har gjeve ut singlane Radio og Stockholm tur-retur i 2009, og i mai 2009 gav dei ut debutalbumet Vagabond på Tylden & Co.. For dette albumet vann dei Spellemannprisen 2009 i klassa danseorkester.
Brøndby kommune
Brøndby kommune er ein dansk kommune som ligg i Region Hovedstaden på Sjælland. Før kommunereforma i 2007 høyrde kommunen til det no oppløyste Københavns amt.
Kommunen har 35,322 (2016) innbyggjarar og administrasjonsenteret ligg i byen Brøndbyvester.
Trynøyane
Trynøyane er ei gruppe småøyar og skjer, kring 4 nautiske mil (7 km) i utstrekning, som utgjer den vestlege grensa av Trynevika og Trynesundet ved nordaustenden av Vestfold Hills. Ho vart kartlagd av norske kartografar frå flyfoto teken under Lars Christensen-ekspedisjonen (1936–37) og namngjevne av dei.
Thorshavnekspedisjonen 1934–35 gjekk i land her 20. februar 1935 og oppførte ein steinvarde og ei tremast. Desse minnesmerka er oppført på lista over historiske stader og kulturminne i Antarktis og er verna i tråd med Antarktistraktaten.
Olaus Arvesen
Olaus Arvesen var ein skulemann, journalist og politikar frå Onsøy. Han var far til fiolinisten Arve Arvesen
Olaus Arvesen var son til gardbrukaren Arve Olsen på garden Fjell i Onsøy. Han tok i 1850 ein framifrå eksamen ved seminaret i Asker, og var deretter 1851-54 huslærar hos soknepresten i Leikanger i Sogn. Frå 1855 studerte han teologi ved universitetet i Kristiania, ferdig utdanna cand.theol. i 1862. Arvesen var ein triveleg og ordhag kar, som vart kjend med både Bjørnson, Ole Vig, Ivar Aasen, Aasmund Olavson Vinje og Henrik Ibsen. Arvesen og Bjørnson var vener livet ut.
Under eit opphald i Danmark vart Arvesen oppglødd av Grundtvig sine idear om folkeopplysing og skule, tidlegare hadde han late seg inspirere av Ole Vig sine tankar om mykje det same. Saman med vennen Herman Anker starta han i 1864 Sagatun Folkehøyskole i Vang, den fyrste folkehøgskulen i Noreg. Arvesen styrte skulen åleine etter at Anker slutta på Sagatun i 1873. Skulen vart nedlagd i 1891.
Frå 1866 til 1870 var Arvesen redaktør av Kristelig Folkeblad, og 1866–72 redaktør av Hamar Stiftstidende. I 1872 starta han opp avisa Oplandenes avis og dreiv ho til 1906.
Å for et spill
«Å for et spill», òg kjend som «It's Just a Game», er ein song av Ola Neegaard, Gro Anita Schønn, Stein Ingebrigtsen & Inger Lise Rypdal og Bendik Singers, gjeven ut i 1973. Songen er skriven av Arne Bendiksen.
Olaus Arvesen
Arvesen var medlem av heradsstyret i Vang i åtte år. Perioden 1892–94 var han stortingsrepresentant for Hedemarkens amt og Venstre. Han var då medlem av kyrkjekomiteen. Ved fire stortingsval vart han 1. vararepresentant, møtte på Stortinget nokre dagar i juli 1895, samt heile 1896–97. 1895 var han medlem av konstitusjonskomiteen, 1896–97 av budsjettkomiteen.
Å for et spill
Melodi Grand Prix 1973
«Å for et spill» deltok i Melodi Grand Prix 1973, den norske uttakinga til Eurovision Song Contest 1973 i Luxembourg i Luxembourg. Songen vart framført på norsk av Ola Neegaard, Gro Anita Schønn, Stein Ingebrigtsen & Inger Lise Rypdal med eit lite orkester, og så på nytt av Bendik Singers med eit stort orkester. Bidraget vann med 50 poeng.
Hauggrend
Hauggrend er ei lita bygd heilt nord i Fyresdal kommune i Vestfold og Telemark. Bygda ligg langs Fv355 med Skreevatnet på venstre side og er del av eit interkommunalt større bygdelag saman med nabobygdene Krossli, Austheii og Bandaksli i Tokke og Skredosen og Vråliosen i Kviteseid. På grunn av kommunegrenser dregne opp frå gamalt av ligg desse bygdelaga i ulike kommunar, sjølv om dei til dagleg reknar kvarandre som sambygdingar. Samkvemmet med nabobygdi Veum/Øyane nokre få kilometer lenger sørover Fyresdalen er viktig det òg. Desse bygdene delte tidlegare skule, Hauggrend-Veum skule og barnehage, før denne vart lagt ned på slutten av 1990-talet.
Å for et spill
Eurovision Song Contest 1973
Etter sigeren i Melodi Grand Prix 1973 fekk «Å for et spill» representere Noreg i Eurovision Song Contest 1973. Teksten vart skriven om av Bob Williams, og songen fekk tittelen «It's Just a Game». Bendik Singers framførte songen på engelsk, fransk, italiensk, spansk, nederlandsk, tysk, hebraisk, serbokroatisk, finsk, irsk, svensk og norsk, og enda på sjuandeplass med 89 poeng; ni frå Israel, åtte frå Finland, sju frå Monaco, Sveits og Luxembourg, seks frå Vest-Tyskland, Spania, Jugoslavia og Frankrike, fem frå Belgia, Portugal og Italia og tre frå Sverige, Nederland, Irland og Storbritannia. Carsten Klouman var dirigent.
Dette er det andre og førebels siste bidraget, ved sida av det irske bidraget i 1972, som har vorte framført på irsk. Det er òg det bidraget som har vorte framført på flest språk.
Hauggrend
I lokali til den tidlegare Landbruksskolen på Foldsæ er det i dag ein vidaregåande Steinerskule i drift. Bygdi har i tillegg nærbutikk, mekanisk verkstad, campingplass og landsbypub.
Olaus Arvesen
I samband med 100-årsjubileet for folkehøgskulen og Sagatun i 1964, vart Arvesen og Anker avbilda på to frimerke: NK 558, 50 øre matt lillaraud, og NK 559, 90 øre matt fiolettblå.
Veum/Øyane
Veum er ei lita bygd nord i Fyresdal kommune i Vestfold og Telemark. Bygda ligg langs Fv355 midt mellom Hegglandsgrend og Hauggrend. Her er det eiga kyrkje, Veum kyrkje, og var inntil tusenårsskiftet eige sokn før det vart lemma inn i Fyresdal sokn. Lokalt vert grenda òg kalla Øyane. Saman med nabobygda Hauggrend var det felles skule, Hauggrend-Veum skule og barnehage, inntil slutten av 1990-talet, då denne vart lagt ned. Telemark Laftebygg har verksemda si på Veum.
Emilie Skolmen
Emilie Skolmen Kaafjeld er ein norsk skodespelar og programleiar.
Biografi
Skolmen vart fødd i Oslo som dotter av Tina Skolmen og barnebarn av Jon Skolmen. I 2002 deltok ho i den fyrste utgåva av MGPjr med gruppa Slush og songen «Febersky».
Skolmen byrja programleiarkarrieren sin i 2014 då ho tok over Eurojackpot på TV 2 etter Aylar Lie. I 2015 medverka ho som reporter i humorprogrammet Kjendiskveld med Magnus Devold på TV Norge. Frå 2016 til 2017 deltok ho i Sølvrekka på TV 2. Sidan 2017 har ho saman med Otto Jespersen leia TV-programmet Otto har fått nok.
Stokksag
Utforming
Dei fyrste stokksagene var heimesmidde og hadde same breidd over heile sagbladet. Dei fyrste fabrikklaga stokksagene kom rundt 1860. Dei hadde krumt sagblad, og bladet var tynnare på baksida enn på frasida, slik at dei var mindre utsette for å setta seg fast på grunn av klemming. Sagene kunne ha noko ulik utforming. Sager for felling av grovt virke, som på vestkysten av USA var lengre og tynnare enn sager laga for kapping. Men ofte vart same saga nytta både for felling og kapping.
Bruk
Skogsarbeidarane var vane med å nytta øks, og de var stor motstand mot å nytta sag i starten. Men etter kvart gjekk dei fleste over til å nytta sag. Stokksagene var i bruk fram til rundt 1900, då svansen gradvis overtok. For at bladet skulle gli lettare i sporet var det vanleg, spesielt i sevjetida, å smørja det med til dømes parafin.
Divisormaurvarslar
Divisormaurvarslar, Thamnophilus divisorius, er ein fugl i maurfuglfamilien. Dei næraste slektningane er tepuimaurvarslar og amazonmaurvarsler (Whitney et al. 2004).
Divisormaurvarslar er 16 cm lang, hannen er nær einsfarga blågrå, men hovudet er noko mørkare, slik at det gjer inntrykk av å ha hette. Hoa er karakteristisk i to farger: blågrå overside og raudbrun underside, halen er gråblå òg på undersida. Han har ein song som er eit akselererande kuk-kuk-kuk-kuk-ku-ku-ku-ku wah, med avtakande styrke, ropa er aw, aww og kyuk.
Han finst i lågtveksande skog. Det kjende utbreiingsområdet ligg innanfor Parque Nacional da Serra do Divisor i Brasil og i den tilstøytande Parque Nacional de la Sierra del Divisor i Peru, under 500 moh., ein trur han er vanleg der.
Divisormaurvarslar vart oppdaga i 1996 i Acre Arch høglandet i delstaten Acre i Brasil, og blei skildra som ei art ny for vitskapen i 2004. BirdLife International har gjeve han status 'livskraftig' (LC) på global raudliste, 2009.
2016-dataspelet Doom
I Doom tek spelaren rolla som ein namnlaus romsoldat som må slåst mot demonar frå helvete. Demonane har vorte slopne laus av ein organisasjon kalla Union Aerospace Corporation på den koloniserte planeten Mars. Speloppbygginga går tilbake til eit raskare tempo med meir opne nivå, nærmare dei to første spela i Doom-serien enn den rolegare survival horror-stilen frå Doom 3. Spelet har også funksjonar som oppgraderingar av spelefiguren og mogelegheita til å gjere avrettingar kalla «glory kills» på fiendar. Doom har i tillegg ein fleirspelarmodus over internett og eit verktøy for å lage nivå.
Bellum Valley
Bellum Valley er ein liten dal aust for Banna Ridge nordvest i Britannia Range. Inngangen til dalen ligg ved enden av Hathertonbreen. Han vart namngjeven i samband med Britannia av ei geologgruppe frå University of Waikato, 1978–79, leia av M.J. Selby; «Bellum» er eit historisk stadnamn tidlegare nytta i Romersk Britannia.
Mount Gist
Mount Gist er eit fjell 8 nautiske mil nordvest for Mount Strathcona nær toppen av Denmanbreen i Antarktis. Det vart kartlagd frå flyfoto tekne under U.S. Navy Operasjon Highjump (1946–47), og vart namngjeven av Advisory Committee on Antarctic Names etter løytnant Francis J. Gist i US Navy som var andreflygar og navigatør på fotografiflyturane under Operasjon Highjump over området mellom 14°E and 164°E.
Kapitulasjon
Kapitulasjon eller å kapitulera viser til at ein part i ein væpna konflikt, krig, gjev opp kampen og overgjev styrkane, våpna sine og eventuelt andre strategiske ting som festningar, krigsskip og liknande til motparten. Til gjengjeld skal parten som har kapitulert, handsamast etter visse reglar. Ordet kjem frå mellomalderlatin capitulare og betyr opphavleg 'å stilla opp i kapittel', og herav kjem betydninga 'å slutta overeinskomst'.
Tradisjonelt heiste ein eit kvitt flagg for å signalisera at ein ønskte å kapitulera.
Shibli-Umm al-Ghanam
Shibli–Umm al-Ghanam (arabisk الشبلي - أم الغنم, hebraisk שִׁבְּלִי-אֻם אל-עַ'נַם) er ein arabisk by ved foten av Tabor i Nord distrikt i Israel. I følgje Israelsk statistisk sentralbyrå hadde Shibli–Umm al-Ghanam eit folketal på 4 800 innbyggjarar i 2005.
Byen vart grunnlagd i 1992 då landsbykommunane Shibli og Umm al-Ghanam vart slått saman.
Sagatun Folkehøyskole
Sagatun Folkehøyskole på Hamar var Noregs første folkehøgskule. Skulen vart grunnlagt av Herman Anker og Olaus Arvesen. Folkehøgskulen opna verksemda 1. november 1864, grunnsteinen til skulebygningane vart lagt i 1865. Skulebygningane vart bygt på eigedomen «Hamarslyst» og kalla «Sagatun», kosta av Anker. Skulen hadde si beste tid i dei ti fyrste åra. I 1873 overtok Arvesen skulen åleine og flytta han til naboeigedommen, kalla «Nysagatun». Skulen vart nedlagd i 1891.
Bygningar og tomt
Til saman fire bygningar vart bygt etter arkitekt Emil Victor Langlet sine teikningar frå 1864. Av desse framstår styrarvillaen som hovudbygning, medan utforminga av skulebygninga, gymnastikkbygninga og lærar Olaus Arvesen sitt bustadhus var enkle i si utforming.
Hovudbygninga har sveitserstil med gavlforma vindauge med nygotisk preg. Den dominarende fløya i to og ein halv etasje har eit fleirkanta karnapp. Anker sin villa kan ha vore bygd noko seinare enn dei hine husa, då han enno ikkje hadde flytta inn i 1865.
På eigedommen Sagatun finst i alt seks objekt; fire bygningar, ein bauta og ein allé. Alléen vart freda i 1984.
Herman Anker, Olaus Arvesen og Frits Hansen var lærarar ved skulen.
Walker Point
Walker Point er eit nes som ligg 3 nautiske mil (6 km) sørvest for Cape Valentine, nær austenden av Elefantøya i Sør-Shetlandsøyane. Namnet finst på kartet til Powell frå 1822 basert på ein felles seglas av kaptein Nathaniel B. Palmer i sluppen James Monroe, og kaptein George Powell i sluppen Dove i desember 1821. Det er truleg kalla opp etter kaptein John Walker, som var med på å teikne kartet.
We Are Domi
We Are Domi, også kjent som DOMI, er eit norsk-tsjekkisk elektropopband, skipa i 2018 og med base i Praha i Tsjekkia. Bandet består av frontvokalist Dominika Hašková, dottera til den tidlegare ishockeyspelaren Dominik Hašek, gitarist Casper Bjelland Hatlestad frå Stavanger og keyboardist Benjamin Rekstad frå Nesodden.
I desember vann We Are Domi ESCZ 2022, den tsjekkiske uttakinga til Eurovision Song Contest, med songen «Lights Off». Dei representerte Tsjekkia i Eurovision Song Contest 2022 med same låt.
Eurovision Song Contest 2022
Hausten 2021 vart We Are Domi kunngjort som eitt av sju bidrag i den tsjekkiske musikktevlinga ESCZ 2022. Tevlinga vert arrangert av kringkastaren Česká televize og er det tsjekkiske svaret på norske Melodi Grand Prix. Vinnaren av ESCZ 2022 fekk dimed representere Tsjekkia i Eurovision Song Contest 2022. Vinnaren vart kåra gjennom ein kombinasjon av ein internasjonal jury (50 prosent), internasjonale sjåarar (25 prosent) og tsjekkiske sjåarane (25 prosent). Sjåarane kunne røyste mellom 7. og 15. desember gjennom den offisielle Eurovision Song Contest-appen.
Torsdag 16. desember 2021 kunngjorde kringkastaren at bandet We Are Domi hadde vunne ESCZ 2022 med til saman 21 poeng. Bandet var favoritt hos juryen og dei internasjonale sjåarane, men vart nummer fire blant dei tsjekkiske sjåarane.
I Eurovision Song Contest i Torino deltok We Are Domi i den andre semifinalen torsdag 12. mai. Bandet var siste deltaker ut på scena og enda på fjerdeplass. Dei kvalifiserte seg til finalen laurdag 14. mai. Der opna dei showet og enda til slutt på en 22. plass av 25 deltakarar.
Besetning
Medlemmar i bandet sidan skipinga i 2018:
Joan Baez in Concert
Joan Baez in Concert, Part 1 er eit konsertalbum frå konsertturneane til Joan Baez i 1962. Albumet nådde tiandeplassen på Billboard Pop Albums-lista.
Historie
Det var versjonen til Baez av «Babe, I'm Gonna Leave You» som gjorde Jimmy Page og Robert Plant merksam på songen, og han er no blitt oftare assosiert med Led Zeppelin. Malvina Reynolds sin «What Have They Done to the Rain» (om radioaktivt nedfall) var den første «høvessongen» Baez spelte inn. «Até Amanhã» er ein brasiliansk kjærleikssong og er sungen heilt på portugisisk.
Vanguard gav ut det meste av albumet, og det neste albumet Joan Baez in Concert, Part 2, på CD i 1988 under den same tittelen, Joan Baez in Concert. På grunn av avgrensingane på lengda vart somme songar droppa frå denne versjonen. CD-utgåva inneheld berre 20 av ei 28 songane på dei to vinylutgåvene. Songar som vart droppa frå CD-utgåva var «Babe, I'm Gonna Leave You», «Pretty Boy Floyd», «Lady Mary», «Até Amanhã», «Matty Groves», «Three Fishers», «Hush Little Baby» og «Battle Hymn of the Republic».
I 2002 gav Vanguard ut den originale vinylutgåva på CD med tre bonusspor so ikkje før var gjeven ut, «Streets of Laredo», «My Good Old Man» og «My Lord What A Morning.»
Mottaking
I meldinga si for Allmusic skreiv Tom Semioli at albumet «fangar den uomstridde dronninga av visesong i starten av karrieren.»
Innhald
Alle songane er tradisjonelle, utanom der anna er nemnt.
Skulderavfyrt luftvernmissil
Skulderavfyrt luftvernmissil (engelsk man-portable air-defense system) er eit lett luftvernmissil til bruk i små militære einingar. Dei kan nyttast til å skyte ned lågtflygande fly og helikopter.
Turner Island
Turner Island er ei øy som ligg 0,5 nautiske mil (0,9 km) nordvest for Bluff Island og 2,5 nautiske mil (4,6 km) vest for Breidneset i Vestfold Hills i Prydzbukta. Ho vart kartlagd av norske kartografar frå flyfoto teken under Lars Christensen-ekspedisjonen, 1936-37. Ho vart kartlagd på ny av ANARE (Australian National Antarctic Research Expeditions) (1957–58) og kalla opp etter P.B. Turner, sambandsoffiser på Davis Station i 1958.
Skulderavfyrt luftvernmissil
Missilet vart utvikla på 1940-talet og fått stor merksemd dei siste 30 åra fram til 2017 fordi ei rad kommersielle fly har vorte nedskotne av desse missila.
25 land, inkludert Sverige, UK, USA og Russland produserar slike missil. Innehav, eksport, kjøp og salg av slike våpen er strengt kontrollert, av di dei er så farlege for sivil luftfart. Missila er omlag 1,5-1,8 meter lange og veg 18 kilo. Dei kan avfyrast på 10 kilometers hald og skotvidda er 6 kilometer med maksimal høgde 5000 meter. Fly i 6000 meters høgde er relativt trygge. bortsett frå FIM-92 Stinger (1996 versjon) som har ei skotvidde på 7600 meter.
SA-18 (Igla) missilet med avfyringsrøyr og gripehandtak - pluss ein SA-16 (Igla-1) missil og avfyringsrøyr
Løftekrok for tømmer
Løftekrokar vart nytta for å snu stokken i samband med kvisting og barking. Dei vart òg nytta for å flytta på tømmerstokkar i samband med at dei vart lasta på ein stutting, og ved avlasting på lunningsplassen. Då tømmersaksene vart tilgjengelege gjekk løftekrokane gradvis or bruk.
Von (fleirtyding)
Von kan vera:
Dragør kommune
Dragør kommune er ein dansk kommune som ligg i Region Hovedstaden på øya Amager på Sjælland. Før kommunereforma i 2007 høyrde kommunen til det no oppløyste Københavns amt.
Kommunen har 14,142 (2016) innbyggjarar og administrasjonsenteret ligg i Dragør.
January 07003: Bell Studies for the Clock of the Long Now
January 07003: Bell Studies for the Clock of the Long Now er ein ambient-album av den britiske musikaren Brian Eno frå 2003.
Albumet består av «studiar» gjort for Long Now Foundation, ein organisasjon grunnlagd i 1996 med mål om «å skape ei motvekt til det dei rekna som dagens raskare/billigare tankegang og for å fremme langsamare/betre tankegang.»
Riomaursmett
Riomaursmett, Myrmotherula fluminensis, er ein fugl i maurfuglfamilien som er endemisk for Brasil.
Ein trur han overlever i Guapi Açu Ecological Reserve, sjølv om identifisering er vanskeleg og det har vore reist tvil om han har overlevd.
Kennedy Peak i Antarktis
Kennedy Peak er eit lite fjell som trengjer gjennom kontinentalisen 2 nautiske mil (3,7 km) sør for Mount Barr Smith, på vestsida av Denmanbreen. Det vart kartlagd frå flyfoto tekne av U.S. Navy Operasjon Highjump, 1946–47, og vart namngjeven av Advisory Committee on Antarctic Names (US-ACAN) etter A.L. Kennedy, ein kartograf med den vestlege gruppa under Den australasiatiske antarktisekspedisjonen.
Riomaursmett
Dei naturlege habitata er subtropisk eller tropisk fuktige låglandsskogar. Han er truga av tap av leveområde.
Åge Ellingsen
Åge Ellingsen er ein norsk tidlegare ishockeyspelar, no trenar og ekspertkommentator. Han representerte Sportsklubben Forward, Furuset Idrettsforening, Storhamar Idrettslag, IF Björklöven, Idrettslaget Stjernen og Lillehammer Ishockeyklubb.
Ellingsen spelte 67 offisielle landskampar for Noreg, og deltok under vinter-OL for Noreg i 1984 i Sarajevo med 11. plass, og i 1988 i Calgary med 12. plass. Han er no trenar på NTG-Lillehammer og ekspertkommentator under ishockeykampar på NRK.
Ellingsen blei drafta av Edmonton Oilers i 1987.
Hegglandsgrend
Hegglandsgrend er ei bygd i Fyresdal kommune i Vestfold og Telemark. Bygda ligg mellom sentrum i kommunen, Moland, og Veum/Øyane litt lenger oppe i dalen. Bygda har eigen nærbutikk og barnehage. Det var tidlegare også ei namngjeten kyrkje her, Heggland gamle kyrkje, som var eit kjent mål for pilegrimar. Kyrkja vart riven på 1800-talet, og altertavla står i dag i Moland kyrkje.
Distriktet Wolfsberg
Kommuneskipnaden
Distriktet består av ni kommunar. Distriktssenteret Wolfsberg har 25 000 ibuarar, dei andre kommunane varierer mellom 1000 og 10 000 i folketal.
Warriner Island
Warriner Island er ei lita øy som ligg like utanfor vestenden av Breidneset, Vestfold Hills. Ho vart først kartlagd av norske kartografar frå flyfoto teken under Lars Christensen-ekspedisjonen, 1936-37. Ho vart namngjeven av Australian Antarctic Names and Medals Committee (ANCA) etter A. Warriner, sambandsoffiser på Davis Station i 1961.
McMurdo Dry Valleys
McMurdo Dry Valleys (Tørrdalane) er ei rekkje snøfrie dalar i Antarktis som ligg i Victoria Land vest for McMurdo Sound. Regionen er ein av dei mest ekstreme ørkenane i verda og fleire interessante stader ligg her, som Lake Vida og Onyx River, den lengste elva i Antarktis.
Klima
Dry Valleys fekk dette namnet på grunn av den ekstremt låge fukta og mangelen på snø- og isdekke. Dei er òg tørre fordi fjella kring dalen er høge nok til å blokkere isstraumen frå Det austantarktiske isdekket. Med eit areal på 4800 km2 dekkjer dalane kring 0,03 % av kontinentet, og dannar den største isfrie regionen i Antarktis. Dalbotnen er dekkja av laus grus, der ein kan sjå strukturmark i form av iskiler.
Dei unike tilhøva i Dry Vallyes kjem delvis av katabatisk vind. Desse oppstår når kald, tung luft vert dradd ned fjellsider av tyngdekrafta. Desse vindane kan nå ein styrke på 320 km/h eller nesten 90 m/s, og vert varma opp når dei fell ned, slik at alt vatn, is og snø fordampar.
Geologi
Dalane skjer gjennom Beacon Supergroup, i tillegg til eldre granittar og gneisar frå Ross-orogenesen. Morene, avsette direkte på isen, finst langs berggrunnen. DEsse morenene er relativt tynne og spreidde, og skil seg stort frå dei svære, gjørmerike morenene på den nordlege halvkula. Ei av årsakene til dette er at morenene i Dry Valleys vart avsette is med kald botn, medan morenene i nord stort sett vart avsett i våte tilhøve med stort smelting av undersida av breane og breoverflata.
Liv
Endolittiske fotosyntetiske batkeriar finst i Dry Valleys, verna av den tørre lufta i relativt i det relativt fuktige indre av steinane. Smeltevatn frå breane om sommaren dannar ei primærkjelde for jordnæringsstoff. Forskarar reknar Dry Valleys som kanskje det næraste ein kjem miljøet på planeten Mars og kan dermed gje viktig innsikt i mogeleg utanomjordisk liv.
Anaerobe bakteriar med stoffskifte basert på jern og svovel lever i kuldegrader under Taylorbreen, og fargar isen raud ved Blood Falls.
Delar av dalane vart erklært eit verneområde i 2004.
Dalar
Frå nord til sør er dei tre største dalane
vest for Victoria Valley ligg frå nord til sør,
Sørover frå Balham Valley finn ein, frå vest til aust:
vest for Taylor Valley lgig
Lenger sør, mellom Royal Society Range i vest og vestkysten av McMurdo Sound ved enden av Koettlitzbreen ligg, frå nord til sør:
Mount Sandow
Mount Sandow er ein nunatak oppom Denmanbreen kring 17 km sørvest for Mount Amundsen i Antarktis. Det vart oppdaga av den vestlege gruppa under Den australasiatiske antarktisekspedisjonen (1911–14) under Mawson, og vart namngjeven av Mawson etter Eugen Sandow (1867-1925) frå London, som støtta ekspedisjonen økonomisk.
McMurdo Dry Valleys
Innsjøar
Somme av innsjøane i Dry Valleys er av dei saltaste i verda, og saltare enn Assalsjøen og Daudehavet. Den saltaste av dei alle er den vesle Don Juan Pond.
Ypsilon Andromedae
Ypsilon Andromedae (υ Andromedae / υ And) er ei dobbeltstjerne om lag 44 lysår frå jorda i stjernebiletet Andromeda. Hovudstjerna (Ypsilon Andromedae A) er ein gulkvit dvergstjerne som er noko yngre enn sola. Den andre stjerna i systemet, Ypsilon Andromedae B, er ein raud dverg som går i ein stor bane.
Så langt (2010) er det oppdaga tre planetar i bane rundt hovudstjerna. Alle tre er truleg gasskjemper som liknar Jupiter. Desse planetane var dei første planetane ein oppdaga utanfor solsystemet og Ypsilon Andromedae var òg det første solsystemet som omfatta ei dobbeltstjerne.
Den innarste planeten i systemet vart oppdaga i 1996 og publisert i januar 1997.
Point Wild
Point Wild er eit nes 6 nautiske mil (11 km) vest for Cape Valentine på nordkysten av Elefantøya i Sør-Shetlandsøyane. Det vart namngjeve Cape Wild av Endurance-ekspedisjonen 1914-16, men Point Wild vart det godkjende namnet fordi point er mindre enn cape på engelsk og for å unngå forveksling med Cape Wild på George V Coast. Det er kalla opp etter Frank Wild, leiaren for det forliste laget som vart att på øya då Ernest Shackleton segla frå neset for å redde ekspedisjonen i august 1916.
Terrengbil
Terrengbil er ein bil som er laga for å nyttast der det ikkje er veg. Det finst mange typar og storleikar, frå små firehjulsdrive bilar som til dømes Volvo Felt og SUV-ar til store terrenggåande lastebilar med drift på alle hjula. Terrengbilar er mykje nytta som militære køyretøy, men òg som brannbilar, for transport i land med dårlege eller med mangel på vegar, og så vidare.
Børge Jessen
Børge Christian Jessen var ein dansk matematikar, mest kjend for arbeidet sitt innan analyse, særleg zetafunksjonen, og i geometri, særleg Hilberts tredje problem.
Han tok doktorgraden i 1930 og var professor i geometri ved Danmarks Tekniske Højskole frå 1935, og professor ved Københavns Universitet frå 1942 til 1977. Han var formann i direksjonen for Carlsbergfondet frå 1955 til 1963. Han arbeidde mellom anna i lag med Harald Bohr.
Dirdal
Dei nedste fem kilometerane av Dirdal har flate moar, deretter vert dalen trong. Bergsidene er jamnast bratte, med opptil 800 moh høge fjelltoppar.
Fylkesveg 45 går gjennom Dirdal, og knyter dalen til Ålgård.
Dirdal kyrkje frå 1903 ligg i Dirdal, ein kilometer frå Høgsfjorden. Fram til 1964 høyrde Dirdal til Forsand kommune.
Kongshavn i Oslo
Kongshavn i Oslo er namnet på både eit særeige natur- og kulturområde innunder Ekebergskråninga og eit tidlegare bustadområde ved sjøen i bydel Gamle Oslo, og hamneområdet Konghavnkaia - Sydhavna, som ligg i bydel Nordstrand. Kongshavn grenser til Grønlia i Bjørvika i nord, og mot Sjursøya og Bekkelaget i sør. For å betre tilkomsten til Sydhavna i Kongshavn, som er utbygd for lasting og lossing av konteinerskip, vart bygningane i Kongshavn fjerna i 2013 for å byggje veg til hamna. Hamnevegen på strekninga frå utløpet av elva Alna til Ormsundveien fekk i 2010 namnet Kongshavnveien.
Soga om Kongshavn
Kong Håkon Håkonsson gjorde seg nytte av den naturlige hamna i Kongshavn i 1240, og Christian II la si krigsflåte i Kongshavn då han kringsette Akershus festning. Men det er ikkje kjend om det var ei permanent hamn i området i mellomalderen. Før Mosseveien sørover frå Gamlebyen var bygd om lag 1850 var det ikkje mogleg å take inn i byen langsetter stranda; ein måtte leggje vegen opp i skråninga der dagens Karlsborgveien går opp, og deretter ned til byen.
Turn under Sommar-OL 2000
Turnøvingane under Sommar-OL 2000 i Sydney vart avvikla i tida 16. til 25. september. Øvingane omfatta 14 tevlingar, 8 for menn og 6 for kvinner. 97 menn og 97 kvinner deltok i tevlingane.
Kongshavn i Oslo
Soga om Kongshavn
Kongshavnområdet var ein lut av garden Jomfrubråten fram til det vart skilt ut i 1747. I åra frå om lag 1750 til 1830-åra var Kongshavn eit vertshus som vart vitja av mange. På midten av 1800-talet vart eigedomen stykka opp i fleire eigedomar. Det er ukjent kor gamal bygningane på desse eigedomane har vore, men det er truleg at det eldste var frå 1700-talet.
Turn under Sommar-OL 2000
Mangekamp
<br style="clear:both;" />
Bøylehest
<br style="clear:both;" />
Frittståande
<br style="clear:both;" />
Hopp
<br style="clear:both;" />
Ringar
<br style="clear:both;" />
Skranke
<br style="clear:both;" />
Svingstang
<br style="clear:both;" />
Lagkamp
<br style="clear:both;" />
Bom
<br style="clear:both;" />
Egedal kommune
Kommunen er ny etter kommunereforma i 2007 og er ei samanslåing av dei tidlegare kommunane Ledøje-Smørum kommune, Stenløse kommune og Ølstykke kommune.
Kommunen har 42,773 (2016) innbyggjarar og administrasjonsenteret ligg i Stenløse.
Turn under Sommar-OL 2000
Lagkamp
Kinas medalje vart annullert i 2010, etter det kom fram at ein av utøvarane i laget i 2000 var for ung til å delta. <br style="clear:both;" />
Dansemusikk
Dansemusikk er musikk som i første hand er laga for å dansast til. Han er oftast jamn i rytmen med tydelege taktslag som gjer det lettare for dei som dansar å halda takta.
Al-Khalidiya i Irak
Al-Khaldiya (arabisk الخالدية), òg Al-Khalidiya, Khalidiya, Khalediya) er ein by i Al Anbar guvernement, sentralt i Irak ved sørbreidda av elva Eufrat. Han vart skipa i 1969 som ein busetnad for assyriske, kristne familiar som vart forflytta etter at RAF Habbaniya vart lagt nedd. I dag er han hovudsakleg busett av sunni-arabarar. Nord for Al-Khaldiya, på nordbreidda av Eufrat, ligg halvøya Khalidiyaøya.
Khalidiyaøya
Khalidiyaøya (arabisk جزيرة الخالدية Jazīrat al-Khāldiyat, Jazirah al-Khaldiyah, Jazeera Khaldiya, Jazirah al-Khalidiyah) er ei elvehalvøy og busetnad i Al Anbar guvernement, sentralt i Irak.
Halvøya ligg i ein sving på nordbreidda av elva Eufrat. Ho ligg nordvest for Habbaniyah, vest for landsbyane Malahameh og Malahma, aust for Albu Bali og nordaust for byen Khalidiya, som ho er kalla opp etter.
Judith Butler
Butler er mest kjend for bøkene Gender Trouble: Feminism and the Subversion of Identity og Bodies That Matter: On The Discursive Limits of «Sex», som utfordrar førestillingar om kjønn og utviklar teorien hens om kjønnsperformativitet. Denne teorien speler i dag ei stor rolle i kjønnsforsking.
Butler har òg markert seg i kampen for LHBT-menneske sine rettar, og deltatt i ei rekke aktuelle politiske diskusjonar. Mellom anna er hen ein krass kritikar av israelsk politikk.
Liv og arbeid
Butler er fødd i Cleveland i Ohio, av foreldre med russisk og ungarsk jødisk opphav. Størstedelen av familien til mormora omkom i Holocaust. Interessa for filosofi kom med studier i jødisk etikk frå 14-årsalderen.
Butler bur i dag i Berkeley i California, saman med professor i statsvitskap Wendy Brown, og sonen deira Isaac.